Virtsu–Kuivastu laevatee

pisi|Parvlaev Piret, veebruar 2019Foto: Stefan Hiienurm
Virtsu–Kuivastu laevatee on 3,7 meremiili pikkune laevatee mandril asuva Virtsu ja Muhu Kuivastu sadama vahel. Tegemist on kõige tihedama liiklusega laevateega Väinameres.Väinamere laevateed. (1996). – Mereleksikon. Eesti Entsüklopeediakirjastus, lk 490.

Laevatee ühendab omavahel Pärnu maakonna ja Saare maakonna, täpsemalt Lääneranna valla ning Muhu valla.

Laevatee ei ole suuremas ulatuses poidega tähistatud; Virtsu sadamas on 4 toodrit. Kaldal moodustavad liitsihi Kuivastu ülemine ja alumine tulepaak ning Virtsu ülemine ja alumine tulepaak.

Laevatee on rohkem kui kolm korda lühem, samas laiem ja sügavam kui Rohuküla–Heltermaa laevatee Hiiumaa ja mandri vahel.

Laevatee lähedal (põhja pool) mõlemast kaldast umbes sama kaugel asub miiniveeskja Suurop vrakk. Laev uppus 11. augustil 1941, kui sattus Saksa miinile.Suurop. (1996). – Mereleksikon. Eesti Entsüklopeediakirjastus, lk 405

Umbes poolel teel, Suuropi vrakist läänes ristub peamise Muhu väina laevateega.

Laevateed kasutatakse aasta ringi, sellest põhja poole jääv veeala (kuni Rohuküla–Heltermaa laevateeni) suletakse talvel sageli laevaliikluseks, et võimaldada tekkida jääteede jaoks piisavalt paksul merejääl.

 Virtsu-Kuivastu liini laevad 
Tehumardi (laev)
Rudolf (laev)

 Viited 

 Välislingid 
Andres Sepp. Veeteede amet võttis Väinamere miinid sihikule. Oma Saar, 24. september 2009.

Kategooria:Eesti laevateed
Kategooria:Väinameri